Nyhed : Masser af danske podiepladser i Sverige | Svømmesport
Masser af danske podiepladser i Sverige
08-10-2016 21:00:00:
Første dag ved Swedish Swim Games bød på masser af flotte podiepladser både til det danske juniorlandshold og NTC-svømmerne.
Så blev Swedish Swim Games skudt i gang i Upplands Väsby, hvor 17 juniorer fra landsholdet deltager samt fem NTC-svømmere og nogle enkelte klubsvømmere.
Og førstedagen bød på masser af flot svømning ved et stævne, der gælder om for de danske svømmere at skyde sæsonen ordentligt i gang og komme i form igen. Nedenfor fremgår det, i hvilke discipliner, podiet var fyldt med danske svømmere.
Af podiepladser kan følgende danske placeringer nævnes:
3. plads til Daniel Skaaning (STT/VAT-Copenhagen/NTC), 49.90 (PR på 48.45)
1. plads til Signe Bro (Lyngby Svømmeklub/NTC),1:57.71 (PR på 2:00.24)
2. plads til Amalie Søby Mortensen (Holstebro SvømmeClub), 2:00.30 (PR på 1:59.75)
3. plads til Maria Grandt (Hovedstadens Svømmeklub), 2:00.78 (PR på 2:00.70)
3. plads til Tobias Bjerg (AGF Svømning), 27.96 (PR på 27.09)
1. plads til Emilie Beckmann (Tune IF/GTI/NTC), 58.41 (PR på 58.32)
3. plads til Amalie Mikkelsen (Gladsaxe Svømmeklub/NTC), 59.59 (PR på 58.91)
1. plads til Magnus Jákupsson (Farum Svømmeklub), 53.15 (PR på 51.75)
2. plads til Victoria Bierre (Gladsaxe Svømmeklub), 28.19 (PR på 28.52)
2. plads til Mikkel-Emil Rosenbom (Lyngby Svømmeklub), 2:02.63 (PR på 1:59.69)
1. plads til Maria Grandt (Hovedstadens Svømmeklub), 2:15.41 (PR på 2:13.62)
3. plads til Amalie Mikkelsen (Gladsaxe Svømmeklub/NTC), 2:18.84 (PR på 2:16.77)
3. plads til Óli Mortesen (Hovedstadens Svømmeklub), 3:50.03 (PR på 3:54.55)
3. plads til Emilie Beckmann (Tune IF/GTI/NTC), 25.66 (PR på 25.19)
1. plads til Niklas Hedegaard (Farum Svømmeklub), 2:12.84 (PR på 2:09.90)
1. plads til Magnus Jákupsson (Farum Svømmeklub), 54.37 (PR på 54.57)
2. plads til Daniel Skaaning (STT/VAT-Copenhagen/NTC), 54.80 (PR på 53.32)
1. plads til Sarah Bro (Holbæk Svømme Klub/NTC), 2:10.39 (PR på 2:06.75)
50 butterfly mænd
2. plads til Daniel Skaaning (STT/VAT-Copenhagen/NTC), 24.45 (PR på 24.81)
Om førstedagen ved Swedish Swim Games udtaler talentansvarlig Thomas Stub:
- Første stævnedag har budt på mange gode danske præstationer og faktisk også en del personlige rekorder. Der er stor forskel på, hvor mærkede svømmerne er af den tunge træningsperiode, de befinder sig i lige nu, men langt de fleste viser, at de på trods af tung træning faktisk ikke ligger langt fra deres bedste tider, og det giver naturligvis svømmerne god selvtillid og tro på rigtig gode præstationer i forbindelse med de prioriterede konkurrencer i november og december.
Du kan se alle dagens resultater på Livetiming.dk, hvor du kan finde mange flere af de danske juniorlandsholdssvømmere og NTC-svømmeres placeringer.
Også Hovedstadens Svømmeklub havde nogle af deres svømmere med ved stævnet, og om deres præstationer skriver Elisabeth Grandt fra klubben følgende til SvømmeSport efter aftenens finaleafsnit:
- Hovedstaden deltog med 18 svømmere for første gang i Swedish Swim Games. Aftenens finaleafsnit startede godt ud med Maria Grandt i 200 fri, hvor det blev til en 3. plads. Herefter havde vi Alvi Hjelm og Jonathan Müller i 400 medley, som blev henholdsvis nummer 4 og 7. Emma Maagøe, som er førsteårssenior, var også i vandet i finalen i 50 ryg og formåede at svømme under de 30 sekunder med en 8. plads. De sidste i vandet var Maria Grandt og Oli Mortensen, hvor Maria vandt 200 medley, og Oli tog en 3. plads i 400 fri. En velafholdt første dag med fin stemning. Vi glæder os til andendagen i morgen!
Dermed slut på første dag ved Swedish Swim Games. Vi følger naturligvis også finaleafsnittets resultater her på siden i morgen, hvor vi håber på endnu flere danske podiepladser!